NR-notat 2021-01-04 – Arne Jensen – VVP-endringene i tabellform

Notatet viser hhv den opprinnelige VVP-teksten, kildeutvalgets forslag, NRs forslag , NP-sekretariatets forslag og det som ble vedtatt.

VVP punkt 3.1

|  |  |  |  |  |
| --- | --- | --- | --- | --- |
| VVP 2020 | Kildeutvalget | NRs forslag | NP-sekr | Ny VVP 2021 |
| Kilden for informasjon skal som hovedregel identifiseres, med mindre det kommer i konflikt med kildevernet eller hensynet til tredjeperson. | Kilden for informasjon skal som hovedregel identifiseres, med mindre det kommer i konflikt med kildevernet eller hensynet til tredjeperson. **Personkarakteristikker og udokumenterbare påstander bør ikke fremsettes anonymt.** | Kilden for informasjon skal som hovedregel identifiseres, med mindre det kommer i konflikt med kildevernet eller hensynet til tredjeperson.  **Negative personkarakteristikker bør som hovedregel ikke fremsettes anonymt.** | Kilden for informasjon skal som hovedregel identifiseres, med mindre det kommer i konflikt med kildevernet eller hensynet til tredjeperson.  **Kilder bør som hovedregel ikke få fremsette personkarakteristikker anonymt.** | Kilden for informasjon skal som hovedregel identifiseres, med mindre det kommer i konflikt med kildevernet eller hensynet til tredjeperson.  **Kilder bør som hovedregel ikke få fremsette negative personkarakteristikker anonymt.** |

VVP punkt 3.3

|  |  |  |  |  |
| --- | --- | --- | --- | --- |
| VVP 2020 | Kildeutvalget | NRs forslag | NP-sekr | Ny VVP 2021 |
| Det er god presseskikk å gjøre premissene klare i intervju-situasjoner og ellers overfor kilder og kontakter. Avtale om eventuell sitatsjekk bør inngås i forkant av intervjuet, og det bør gjøres klart hva avtalen omfatter og hvilke tidsfrister som gjelder. Redaksjonen selv avgjør hva som endelig publiseres. | Det er god presseskikk å gjøre premissene klare i intervju-situasjoner og ellers overfor kilder og kontakter. **Dette gjelder også opptak av samtaler. Hvis det inngås avtale om sitatsjekk, bør det gjøres klart hva avtalen omfatter og hvilke tidsfrister som gjelder. I kontroversielle saker bør urutinerte kilder gjøres oppmerksomme på muligheten for sitatsjekk.** Redaksjonen selv avgjør hva som endelig publiseres. | Det er god presseskikk å gjøre premissene klare i intervju-situasjoner og ellers overfor kilder og kontakter. **Eventuelle avtaler om sitatsjekk bør klargjøre hva avtalen omfatter og hvilke frister som gjelder.**  Redaksjonen selv avgjør hva som endelig publiseres. | Det er god presseskikk å klargjøre premissene i kontakten med kilder. **I intervjusituasjoner bør det avklares om det vil bli gitt sitatsjekk, og det må gjøres klart hva avtalen omfatter og hvilke frister som gjelder. Avtaler må holdes.** | Det er god presseskikk å **klargjøre premissene i kontakten med kilder. Hvis det inngås avtale om sitatsjekk, bør det gjøres klart hva avtalen omfatter og hvilke frister som gjelder.** Redaksjonen selv avgjør hva som endelig publiseres. |

VVP punkt 3.6

|  |  |  |  |  |
| --- | --- | --- | --- | --- |
| VVP 2020 | Kildeutvalget | NRs forslag | NP-sekr | Ny VVP 2021 |
| Av hensyn til kildene og pressens uavhengighet skal upublisert materiale som hovedregel ikke utleveres til utenforstående. | Av hensyn til kildene og pressens uavhengighet **har ingen utenforstående rett til å få utlevert upublisert materiale**. | «Ser ikke det umiddelbare behovet for å endre punktet, men kan eventuelt vurdere å endre fra «hovedregel» til «vær varsom med…osv». | Av hensyn til kildene og pressens uavhengighet **kan ingen kreve å få utlevert upublisert materiale.** | Av hensyn til kildene og pressens uavhengighet **har ingen rett til å få utlevert upublisert materiale.** |

VVP punkt 3.7

|  |  |  |  |  |
| --- | --- | --- | --- | --- |
| VVP 2020 | Kildeutvalget | NRs forslag | NP-sekr | Ny VVP 2021 |
| Pressen har plikt til å gjengi menings-innholdet i det som brukes av intervjuobjektets uttalelser. Direkte sitater skal gjengis presist. | Pressen har plikt til å gjengi meningsinnholdet i det som brukes av intervjuobjektets uttalelser **i indirekte sitater**. Direkte sitater skal gjengis presist. | Støttet ikke kildeutvalgets forslag, men fremmet ikke noe eget endringsforslag. | **Kilder skal gjengis korrekt. Pressen har plikt til å gjengi meningsinnholdet i det som brukes av intervjuobjektets uttalelser.** | **Kilder skal gjengis korrekt.** Pressen har plikt til å gjengi meningsinnholdet i det som brukes av intervjuobjektets uttalelser. **Ingen kilder har krav på å bli gjengitt i sin helhet.** |

VVP punkt 3.8

|  |  |  |  |  |
| --- | --- | --- | --- | --- |
| VVP 2020 | Kildeutvalget | NRs forslag | NP-sekr | Ny VVP 2021 |
| Endring av avgitte uttalelser bør begrenses til korrigering av faktiske feil. Ingen uten redaksjonell myndighet kan gripe inn i redigering og presentasjon av redaksjonelt materiale. | **Kildens rett til sitatsjekk er personlig, og begrenset til korrigering av faktiske feil.** Ingen uten redaksjonell myndighet kan gripe inn i redigering av presentasjon av redaksjonelt materiale. **Som hovedregel tilbys ikke sitatsjekk når svar er avgitt skriftlig.** | Kildens sitatsjekk skal primært bidra til å sikre at kilden er gjengitt korrekt og til korrigering av eventuelle faktiske feil. Ingen uten redaksjonell myndighet kan gripe inn i redigering og presentasjon av redaksjonelt materiale. | **Hvis det er avtalt sitatsjekk, skal denne primært bidra til å sikre at kilden er gjengitt korrekt og til korrigering av faktiske feil. Ingen kilder har krav på å bli gjengitt i sin helhet.** | **Hvis det er avtalt sitatsjekk, skal denne primært bidra til å sikre at kilden er gjengitt korrekt og til korrigering av faktiske feil.** Ingen uten redaksjonell myndighet kan gripe inn i redigering og presentasjon av redaksjonelt materiale. |

VVP punkt 3.9

|  |  |  |  |  |
| --- | --- | --- | --- | --- |
| VVP 2020 | Kildeutvalget | NRs forslag | NP-sekr | Ny VVP 2021 |
| Opptre hensynsfullt i den journalistiske arbeidsprosessen. Vis særlig hensyn overfor personer som ikke kan ventes å være klar over virkningen av sine uttalelser. Misbruk ikke andres følelser, uvitenhet eller sviktende dømmekraft. Husk at mennesker i sjokk eller sorg er mer sårbare enn andre. | Opptre hensynsfullt i den journalistiske arbeidsprosessen. Vis særlig hensyn overfor **urutinerte kilder** og personer som ikke kan ventes å være klar over virkningen av sine uttalelser. **Vær aktpågivende ved bruk av sosiale medier som kildegrunnlag.** Misbruk ikke andres følelser, uvitenhet eller sviktende dømmekraft. Husk at mennesker i sjokk eller sorg er mer sårbare enn andre. | Opptre hensynsfullt i den journalistiske arbeidsprosessen. Vis særlig hensyn overfor **kilder** som ikke kan ventes å være klar over virkningen av sine uttalelser. Misbruk ikke andres følelser, uvitenhet eller sviktende dømmekraft. Husk at mennesker i sjokk eller sorg er mer sårbare enn andre. | Opptre hensynsfullt i **det journalistiske arbeidet.** Vis særlig hensyn overfor **kilder** som ikke er **medievante.** Misbruk ikke andres følelser, uvitenhet eller sviktende dømmekraft. Husk at mennesker i sjokk eller sorg er mer sårbare enn andre. | Opptre hensynsfullt i det journalistiske arbeidet. Misbruk ikke andres følelser, **manglende medieerfaring**, uvitenhet eller sviktende dømmekraft. Husk at mennesker i sjokk eller sorg er mer sårbare enn andre. |